钦定古今图书集成/明伦汇编/官常典/第564卷 > 夏行美
## 钦定古今图书集成/明伦汇编/官常典/第564卷 > 夏行美

按《辽史》本传：“行美，渤海人。太平九年，大延琳叛，时行
美总渤海军于保州，延琳使人说欲与俱叛，行美执
送统军耶律蒲古，又诱贼党百人杀之。延琳谋沮，迺
婴城自守，数月而破，以功加同政事门下平章事，锡
赉甚厚。明年，擢忠顺军节度使。重熙十七年，迁副部
署，从点检耶律义先讨蒲奴里，获其酋陶得里以归。”
致仕卒。上思其功，遣使祭于家。